text: [{"text_idx": "#000000", "text": "Vit vaksnu m\u00f8ta til arbei\u00f0is sum vant, og ta\u0301 klokkan n\u00e6rkast komuni hja\u0301 b\u00f8rnunum i\u0301 1 flokki, sita vit i\u0301 eitt langt og sjey brei\u00f0 og bi\u0301\u00f0a. Her koma eingin b\u00f8rn, ta\u0301 vit so byrja at skriva sms finna vit u\u0301tav at \u00f8ll hava fri\u0301. So sita vit har so fittar, uttan b\u00f8rn, hvat gera vit nu\u0301? Vit bi\u0301\u00f0a til klokkan n\u00e6rkast komuni hja\u0301 2. flokki. Endiliga koma tey, men hvat ta\u00f0 koma bert fy\u0301ra b\u00f8rn."}, {"text_idx": "#000001", "text": "Na\u030a, dagurin liggur fyri framman, vit eru try\u0301 vaksin til fy\u0301ra b\u00f8rn, munnu vit fara at kla\u0301ra at halda skil a\u0301 so no\u0301gvum? Tey spyrja hvar 1. flokkur er, og gerast bilsin ta\u0301, tey fa\u0301a at vita, at eingin er komin i\u0301 fri\u0301ti\u0301\u00f0arsku\u0301la. Hvat skulu vit fara at gera? Ljo\u0301\u00f0ar spurningurin, hmmm... nu\u0301 vit eru so fa\u0301, skulu vit so fara ein biltu\u0301r til Zarepta, og kanska ste\u00f0ga a\u0301 i\u0301 Magn a\u0301 veg u\u0301t? JA! Rungar svari\u00f0 um alla Smi\u0301likulluna."}, {"text_idx": "#000002", "text": "Vit gera okkum kla\u0301r, fara i\u0301 bilarnar og koyra ni\u00f0an i\u0301 Magn. Har sleppa b\u00f8rnini (og tey vaksnu) at velja s\u00e6r, hvat dry\u0301ss tey skulu hava a\u0301 Magn-i\u0301sin. No\u0301gv er at velja i\u0301millum, men skjo\u0301tt var\u00f0 avgreitt, og so gekk lei\u00f0in mo\u0301ti sto\u0301ra sp\u00e6lipla\u0301ssinum i\u0301 Vatnsoyrum."}, {"text_idx": "#000003", "text": "Eina l\u00f8tu eftir, at vit eru komin fram, kemur eitt GROFT \u00e6l og vit skunda okkum at finna eitt sta\u00f0 at kroka, me\u00f0an vit eta i\u0301sarnar. Lukku ti\u0301\u00f0 var \u00e6li\u00f0 ikki so leingi, og vit fara u\u0301t aftur i\u0301 so\u0301lina. B\u00f8rnini vilja sleppa at hoppa, men hvat, har er eingin luft i\u0301. Tvey b\u00f8rn finna uppa\u0301 ra\u0301\u00f0, tey hava s\u00e6\u00f0 tveir menn ganga inni i\u0301 Zarepta, og seta ko\u0301s mo\u0301ti hur\u00f0ini, at spyrja um teir kunnu koyra luft i\u0301. Teir so gera! A\u0301h, den gle\u00f0i."}, {"text_idx": "#000004", "text": "Me\u00f0an b\u00f8rnini hoppa\u00f0u, komu n\u00f8kur \u00e6l aftur at, men hetta gj\u00f8rdi ta\u00f0 bert stuttligari at hoppa, ti\u0301 nu\u0301 glei\u00f0 man eisini. So b\u00f8rnini vo\u0301ru a\u0301 kropp, ta\u0301 vit komu aftur i\u0301 Smi\u0301likulluna."}, {"text_idx": "#000005", "text": "B\u00f8rnini vo\u0301ru a\u0301 u\u0301tfer\u00f0 i\u0301 S\u00f8rva\u0301gi"}, {"text_idx": "#000006", "text": "I\u0301 gja\u0301r rudda\u00f0u b\u00f8rnini sandin i\u0301 Mi\u00f0va\u0301gi"}, {"text_idx": "#000007", "text": "so eru jo\u0301laverksta\u00f0ir aftur a\u0301 skra\u0301nni i\u0301 Smilikulluni"}, {"text_idx": "#000008", "text": "a\u0301 Tormansbakka 13370 Mi\u00f0va\u0301gur+298 79 4460smilikullan@vaga.fo"}]